പോക്സോ കേസ് : യൂത്ത് കോണ്ഗ്രസ് ജില്ലാ ജനറല് സെക്രട്ടറിക്ക് മുന്കൂര് ജാമ്യം കൊച്ചി: പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ചു ഗര്ഭിണിയാക്കിയെന്ന കേസിലെ രണ്ടാം പ്രതിയായ യൂത്ത് കോണ്ഗ്രസ് ജില്ലാ ജനറല് സെക്രട്ടറി ഷാന് മുഹമ്മദിന് 39 എറണാകുളം പോക്സോ കോടതി മുന്കൂര് ജാമ്യം അനുവദിച്ചു. ഷാന് മുഹമ്മദിന്റെ മുന് ഡ്രൈവര് റിയാസാണ് പെണ്കുട്ടിയെ പീഡിപ്പിച്ചത്. സംഭവത്തെക്കുറിച്ച് അറിഞ്ഞിട്ടും വിവരങ്ങള് മറച്ചുവെച്ചെന്നും പെണ്കുട്ടിയുടെ രക്ഷിതാക്കളെ ഭീഷണിപ്പെടുത്തിയെന്നുമാണ് ഷാന് മുഹമ്മദിനെതിരെയുള്ള പരാതി. പോക്സോ നിയമപ്രകാരം പീഡനവിവരം മറച്ചുവെക്കുന്നതും കുറ്റമാണ്. എന്നാല് പെണ്കുട്ടിയുടെ രക്തം പരിശോധിക്കാന് ഇവര്ക്കൊപ്പം ലാബിലേക്ക് പോയെന്നല്ലാതെ തനിക്കു സംഭവവുമായി യാതൊരു ബന്ധവുമില്ലെന്നും രാഷ്ട്രീയ വിരോധത്തെത്തുടര്ന്ന് തന്നെ കേസില് കുടുക്കിയതാണെന്നുമായിരുന്നു ഷാന് മുഹമ്മദിന്റെ വാദം. കഴിഞ്ഞ മാര്ച്ച് 20 നാണ് പെണ്കുട്ടിയെ റിയാസ് പീഡിപ്പിച്ചത്.